साठ और सत्तर के दशक में श्री वेटमैन लंदन विश्वविद्यालय में हिंदी के प्राध्यापक थे। स्वर्गीय रामदास गुप्ता जी उनके सहयोगी हुआ करते थे। श्री वेटमैन छात्रों को आधुनिक हिंदी व्याकरण और मध्ययुगीन साहित्य पढ़ाते थे। उन्होंने मंझन कृत मधुमालती का अनुवाद किया जिसमें उनके सहयोगी लेखक थे आदित्य बहल और डॉ. श्याममनोहर पांडे। आजकल डॉ. पांडे इटली के नेपल्स विश्वविद्यालय में हिंदी के प्राचार्य हैं। डॉ. पांडे ने सूफी काव्य विमर्श और मध्ययुगीन प्रेमाख्यान पर शोधग्रंथ लिखे हैं। यही वह समय था जब लंदन विश्वविद्यालय में हिंदी सभा की नींव रखी गई थी। हिंदी सभा के जन्म ने यू.के. के हिंदी साहित्य प्रेमी बौद्धिक वर्ग को आपस में जोड़ा।